Diari Oficial de la Generalitat Valenciana


Sumari del DOGV 8965, del 02-12-2020 (2020/10585)

RESOLUCIÓ de 30 de novembre de 2020, del director general de LABORA Servei Valencià de Ocupació i Formació, per la qual es modifica la Resolució de 28 de juliol de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per les entitats locals municipals del Baix Segura, per a la realització, actualització i implementació de plans en matèria d'emergències, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8965

Data del DOGV
:   02-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10539


Data del document
:   30-11-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de novembre de 2020, del director general de LABORA Servei Valencià de Ocupació i Formació, per la qual es modifica la Resolució de 28 de juliol de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per les entitats locals municipals del Baix Segura, per a la realització, actualització i implementació de plans en matèria d'emergències, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA). [2020/10555]  
  
  
  
El 30 de juliol de 2020 es va publicar en el Diari Oficial de la Generalitat Valenciana la Resolució de 28 de juliol de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per les entitats locals municipals del Baix Segura, per a la realització, actualització i implementació de plans en matèria d'emergències, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA).  
El resolc cinqué de la resolució estableix que «Les persones destinatàries finals d'aquest programa són les persones desocupades que, acreditant la titulació de Tècnic Superior de Coordinació d'Emergència i Protecció Civil, figuren inscrites com a demandants d'ocupació en els Espais Labora de la Generalitat». Constatat que el nombre de persones desocupades amb aquesta titulació és insuficient per a cobrir el nombre de llocs de treball oferit per les entitats beneficiàries, es fa necessari incloure en la convocatòria una titulació alternativa que faculte igualment per a realitzar les funcions establides en el resolc dinové de la convocatòria, a fi d'augmentar el nombre de persones participants en els processos selectius i permetre aconseguir el llindar necessari per a cobrir els llocs oferits.  
En virtut de l'exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
Modificar el resolc cinqué de la Resolució de 28 de juliol de 2020, del director general de LABORA Servei Valencià d'Ocupació i Formació, per la qual es convoquen per a l'exercici 2020 les subvencions destinades a la contractació de persones desocupades per les entitats locals municipals del Baix Segura, per a la realització, actualització i implementació de plans en matèria d'emergències, en aplicació de l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball (AVALEM EXPERIÈNCIA), que queda redactada de la manera següent:  
Les persones destinatàries finals d'aquest programa són les persones desocupades que, acreditant la titulació de Tècnic Superior de Coordinació d'Emergència i Protecció Civil o la titulació de Màster en Planificació i Gestió de Riscos Naturals, figuren inscrites com a demandants d'ocupació en els Espais Labora de la Generalitat.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar a partir de l'endemà de ser publicada, davant el jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que consideren oportú.  
  
València 30 de novembre de 2020.- El director general de LABORA Servei Valencià d'Ocupació i Formació: Enric Nomdedéu Biosca.